**………. Járásbíróság / Budai Központi Kerületi Bíróság / Pesti Központi Kerületi Bíróság / Budapesti II. és III. Kerületi Bíróság / Budapesti IV. és XV. Kerületi Bíróság / Budapesti XVIII. és XIX. Kerületi Bíróság / Budapesti XX., XXI. és XXIII. Kerületi Bíróság részére (A NEM KÍVÁNT TÖRLENDŐ)**

FELJELENTÉS

**Tisztelt Cím!**

# A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény (továbbiakban: Szabs. tv.) 38. § (3) bekezdése alapján feljelentést kívánok tenni ismeretlen tettessel szemben a Tisztelt Bíróságon.

**I. Tények**

A feljelentésnek tartalmaznia kell a feljelentett cselekmény helyének és idejének, továbbá az elkövetés körülményeinek a leírását, a lehetséges bizonyítékok megnevezését (pl.: tv felvétel, jegyzőkönyv, más személy magánfelvétele, stb.), továbbá, annak az ismert személyi adatait, aki a sérelmezett magatartást elkövette. Ha lehetőség van rá, a bizonyítási eszközöket csatolni kell a feljelentéshez.

ITT TULAJDONKÉPPEN AZT KELL LEÍRNI, HOGY

MILYEN ESEMÉNYEN TÖRTÉNT (Pl. képviselő-testület nyilvános ülése, közmeghallgatás)? MIKOR ÉS HOL?

MIÉRT VOLT OTT? (ITT CSAK RÖVIDEN A LÉNYEGRE SZORÍTKOZVA. PL.: KÖZMUNKÁHOZ KAPCSOLÓDÓ KÉRDÉSEM VOLT; LAKÁSKÉRDÉSSEL KAPCSOLATOS KÉRDÉSEM VOLT, érdekelt a képviselő-testület munkája STB.)

KIK VOLTAK OTT ÖNÖN KÍVÜL, AKIKET ISMER ÉS TANÚSKODNÁNAK ÖN MELLETT? HÁNYAN VOLTAK ÖSSZESEN?

MIT SZERETETT VOLNA? (Pl. bejutni az ülésterembe és közönségként figyelemmel kísérni a képviselő-testület vagy bizottság ülését, FELSZÓLALNI, ELMONDANI A VÉLEMÉNYEMET, HÁROM KÉRDÉST FELTENNI, STB.)

HA közmeghallgatásra nem sikerült bejutnia vagy nem hagyták, hogy feltegye a kérdését: MIT SZERETETT VOLNA MONDANI/KÉRDEZNI? (RÖVIDEN A LÉNYEGRE SZORÍTKOZVA, max. 3-4 mondatban)

MI TÖRTÉNT EKKOR? Pl. nem engedték, hogy helyet foglaljon az ülésteremben, felszólították a távozásra, vagy nem engedték Önt felszólalni a közmeghallgatáson és kivezették az ülésteremből stb.

KI MIT CSINÁLT?

ÖN HOGYAN REAGÁLT?

HOGYAN AKADÁLYOZTÁK MEG A FELSZÓLALÁSBAN, KÉRDEZÉSBEN?

MI TÖRTÉNT EZ UTÁN?
TUDOMÁSA SZERINT MI TÖRTÉNT AZ ÖN TÁVOZÁSA UTÁN?

KÉSZÜLT-E HANGFELVÉTEL, VIDEÓ FELVÉTEL VAGY FÉNYKÉP ARRÓL, AHOGYAN ÖNT ÜLÉSRŐL KIZÁRJÁK VAGY ELHALLGATTATJÁK? HA IGEN, EZEK KINÉL ELÉRHETŐEK?

A fenti KÉRDÉSEKET törölje, csak a rájuk adott válaszait hagyja meg..

HA VAN HANG-, KÉP-, VIDEÓ FELVÉTEL, AKKOR AZT CD-N VAGY DVD-N KELL CSATOLNI. CSAK OLYAN TÉNYEKET ÍRJON LE, AMELYEKBEN BIZTOS!

**II. Jogi értékelés**

Jóhiszemű értelmezésem és legjobb tudomásom szerint az I. pontban leírt magatartás a Szabs. tv. 171. § alapján közbiztonsági tevékenység jogosulatlan végzésének minősül. A Szabs. tv. dr. Cserép Attila - dr. Fábián Adrián - dr. Rózsás Eszter által 2014-ben írt kommentárja a következőképpen határozza meg az elkövetési magatartást.

 *A rendészeti tárgyú jogszabályok és a rendvédelmi gyakorlat alapján azt mondhatjuk, hogy a közbiztonság fenntartására irányuló tevékenység jellemzően az őrzés, a járőrözés, a figyelő-szolgálat, a frekventált helyek és objektumok preventív ellenőrzése, a bűncselekmények és szabálysértések elkövetésének megelőzése, illetve megszakítása, a rendezvénybiztosítás, valamint a különböző intézkedések végrehajtása. I****lyenek a felhívás, a feltartóztatás, a felszólítás távozásra vagy valaminek az abbahagyására,*** *a szabálysértés vagy bűncselekmény elkövetésén tettenért személy elfogása,* ***a testi kényszer alkalmazása****, illetőleg a támadáselhárítás. A szabálysértés annak róható a terhére, aki valamely, a közbiztonsági tevékenységhez sorolható cselekményt olyan szervezet nevében vagy képviseletében végez, amelyik nem rendelkezik jogszabályi felhatalmazással.*

Mivel az önkormányzatnak nem volt jogszabályi felhatalmazása a rendészeti tevékenység végzésére és a sérelmezett cselekmény nyilvános helyen zajlott le, így az intézkedő személy a magatartásával megvalósította a Szabs. tv. 171. § szerinti szabálysértést. Továbbá, a megvalósított magatartásnak nem volt jogszerű célja, mivel az arra irányult, hogy az Alaptörvényből és a Magyarország helyi önkormányzatairól szóló 2011. évi CLXXXIX. törvényből, valamint az információs önrendelkezési jogról és az információszabadságról szóló CXII. törvényből fakadó jogosultságaim gyakorlását (vö. a Nemzeti Adatvédelmi és Információszabadság Hatóság NAIH-4311-5/2012/V számú jelentésével) megakadályozza.

Kérem ezért a T. Bíróságot, hogy a szabálysértési eljárást az ügyben lefolytatni szíveskedjék.

………., 2019. ………hó ….. nap

Tisztelettel:

xy

Cím: